Stileer jou grys hare só – en dié grimering pas daarby
JY LEES NOU Stileer jou grys hare só – en dié grimering pas daarby
Wil jy graag vrede maak met jou grys hare, maar jy weet nie hoe om dit te stileer of jou grimering daarby aan te pas nie? Ons gee leiding.
Al word dit nie verwelkom deur almal wat dit natuurlik kry nie, word grys hare as 'n teken van wysheid en 'n lang lewe beskou. In onlangse tye het die jonger geslag die gryshare-gier begin aanhang – en bewys dis pragtig en enigiemand kan dit dra.
Grys hare kan tussen 34 en 44 jaar begin verskyn. Namate jy ouer word, val jou hare uit, en wanneer dit weer uitgroei, is dit grys, want jou liggaam het opgehou melanien vervaardig. As jy in jou vroeë 20's grys word, is dit geneties.
Versorg dit so
Grys hare is geneig om 'n bietjie droër te voel as hare met pigment. Dit is omdat die talgklier wat aan die wortel van die haar vas is nie meer genoeg sebum vervaardig nie. Die haarskag is ook dunner, wat beteken die haar is kwesbaar vir die weer, chemikalieë en hittestilering.
As die haarskag verswak is, verloor die haar ook vog en is dit geneig tot droogheid. Die haar kan ook fyner voel; daarom is ekstra voeding noodsaaklik.
So doen ouer bekendes dit
Glenn Close. Foto: Gallo Images/Getty Images
Jamie Lee Curtis. Foto: Gallo Images/Getty Images
Judi Dench. Foto: Gallo Images/Getty Images
Helen Mirren. Foto: Gallo Images/Getty Images
Verrruil jou produkte vir dié
Diepbevogtigende sjampoe en opknapper
Dit sal sorg dat jou hare gehidreer bly. En omdat grys hare dikwels vuilheid gouer wys, sal gereelde was nie die vogvlakke uitput nie.
Dit verglad die hare en hou die vog binne.
Dit hou die hare bevog en sag.
Gebruik minder hitte aan jou hare om te voorkom dat dit uitdroog.
Arganolie en warm oliebehandeling
Warm oliebehandeling herstel beskadigde en droë hare en voed die hare diep. Arganolie het vele voordele. Dit is ryk aan antioksidante, wat beteken dit beskerm die hare teen omgewingstres en hittestilering. Dis ook uiters bevogtigend.
Stileer dit so
Sagte krulle werk gewoonlik goed vir grys hare. Jy kan groot rollers gebruik of jou hare met 'n borsel droogblaas om golwe te skep.
Glad of speels opgekamde hare is altyd 'n wenner. Versier jou hare met wit of silwer bykomstighede om die grys te komplementeer.
Oorweeg 'n keratienbehandeling vir meer beheerbare hare met min kroes. Dit maak ook jou hare maklik om te stileer, want die hare is steiler, wat beteken jy kan jou stileertyd halveer.
'n Kort elfiesnit is eenvoudig, sjiek en skoon. Dis 'n vars manier om met jou silwer hare te spog.
Jonger mense wat met kleur speel
Kim Kardashian. Foto: Gallo Images/Getty Images
Ciara. Foto: Gallo Images/Getty Images
Pips Taylor. Foto: Gallo Images/Getty Images
Lady Gaga. Foto: Gallo Images/Getty Images
Velskakerings met effense beklemtonings aan die wimpers en wenkbroue werk baie goed vir grys hare. Moenie die blosser oordoen nie.
Die dramatiesste ding wat jy kan doen, is om 'n opvallende lipstiffie of oogomlyner te hê. As jy helder kleur aan jou oë en aan jou lippe moet hê, kies dieselfde kleur.
Moenie verskillende helder kleure aan die oë en lippe gebruik nie; dit sal oordadig oorkom. Die kleure wat jy kies, moet koel ondertone hê, soos 'n sagte pienk, pers, grys/silwer, pruimkleur of rooi.